Diari Oficial de la Generalitat Valenciana


Sumari del DOGV 4896, del 02-12-2004 (2004/12787)

RESOLUCIÓ de 18 de novembre de 2004, de la Direcció General de Qualitat Ambiental, per la qual s'atorga a l'empresa Peris y Cía, SA, l'autorització ambiental integrada per a les noves instal·lacions de fabricació de taulellets al terme municipal d'Onda (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12424


Data del document
:   18-11-2004

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Onda
    * edifici industrial
    * ceràmica
    * empresa privada

RESOLUCIÓ de 18 de novembre de 2004, de la Direcció General de Qualitat Ambiental, per la qual s'atorga a l'empresa Peris y Cía, SA, l'autorització ambiental integrada per a les noves instal·lacions de fabricació de taulellets al terme municipal d'Onda (Castelló). [2004/X12183]
  
Vistos els documents que apareixen en l'expedient 68/03 IPPC, instruït a instància de l'empresa Peris y Cía., SA, a fi d'obtindre l'autorització ambiental integrada per a les noves instal·lacions de fabricació de taulellets, s'emet la present resolució de conformitat amb els següents
  
Antecedents de fet
  
Primer. Amb data 11 de juny de 2003, el Sr. Joaquín Peris Fornas, en representació de l'empresa Peris y Cía., SA, amb CIF A-12003950, presenta en la Conselleria de Medi Ambient, la sol·licitud d'autorització ambiental integrada per a les noves instal·lacions de fabricació de taulellets que pretenen ubicar-se a la zona industrial UI-10, la Trencadella, polígon industrial (parcel·la 3 i 5) d'Onda (Castelló), i que es detallen en l'annex I.
  
A la sol·licitud s'acompanya l'informe urbanístic emés per l'Ajuntament d'Onda.
  
Segon. Amb data 1 d'agost de 2003 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, s'ha publicat anunci en el Diari Oficial de la Generalitat Valenciana (DOGV núm. 4557).
  
Durant aquest no es presenten al·legacions al projecte, ni en aquesta Conselleria ni a l'Ajuntament d'Onda, en l'expedient consta certificat de la informació pública.
  
Tercer. Transcorregut el termini d'informació pública i segons el que disposa l'article 18 de la Llei 16/2002, l'expedient es remet a l'Ajuntament d'Onda.
  
Quart. Segons el que preveu l'article 19 de la Llei 16/2002, amb data 1 d'octubre de 2003, se sol·licita informe a la Confederació Hidrogràfica del Xúquer. Aquest organisme, emet un informe amb data 23 de març de 2004, en el qual es requereix la presentació de nova documentació per part de l'empresa i amb data 27 de juliol de 2004, en el qual es considera suficient amb la documentació presentada per a continuar amb els tràmits de l'autorització ambiental integrada.
  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.
  
Cinqué. Amb data 22 d'octubre de 2003, el Servei de Control Integrat de la Contaminació comunica al Servei d'Avaluació d'Impacte Ambiental que ha d'iniciar la tramitació i la resolució de la declaració d'impacte ambiental, s'emet aquesta declaració amb data 7 de juliol de 2004, en la qual s'estima acceptable, només a l'efecte ambiental i sense perjudici de la prèvia obtenció de les autoritzacions sectorials que s'apliquen, la fabricació de productes ceràmics, promogut per Peris y Cía., SA, sempre que aquest es desenvolupe amb les previsions de l'estudi d'impacte ambiental i amb els condicionants indicats en l'annex II de la present resolució.
  
Sisé. En l'expedient 68/03 IPPC consta l'avaluació ambiental del projecte en el seu conjunt, com estableix l'article 20 de la Llei 16/2002, i que ha sigut incorporada a la proposta de resolució.
  
Seté. Amb data 8 d'octubre de 2004 es realitza el tràmit d'audiència a l'interessat, no s'han presentat al·legacions respecte d'això.
  
Als anteriors fets s'apliquen els següents,
  
Fonaments de dret
  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 3.5 de l'annex 1 de la Llei 16/2002.
  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març.
  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, i fent ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer. Concedir a Peris y Cía., SA, l'autorització ambiental integrada per a les noves instal·lacions de fabricació de taulellets, que s'ha de desenvolupar en l'establiment situat a la zona industrial UI-10, la Trencadella, polígon industrial (parcel·la 3 i 5) d'Onda, referent al Projecte bàsic de la instal·lació d'una indústria de fabricació de taulellets per a l'obtenció de l'autorització ambiental integrada de data 9 de juny de 2003 i subscrit per Marcos Gaya Fuentes, i queda inscrita en el Registre General d'Instal·lacions IPPC de la Comunitat Valenciana amb el número 005-04/AAI/CV, condicionada al compliment dels requisits següents:
  
1. Valors límit d'emissió
  
1.1. Emissions atmosfèriques
  
1.1.1. Emissions canalitzades fredes
  
Els valors límit d'emissió que s'han de complir seran els següents:
  
CONTAMINANTS CONDICIONS LÍMITS D'EMISSIÓ
  
Partícules Genèric 30 mg/Nm³
  
1.1.2. Emissions canalitzades calentes
  
Les emissions han de complir els següents valors límit d'emissió per als diferents focus:
  
CONTAMINANTS CONDICIONS LÍMITS D'EMISSIÓ
  
Partícules Genèric 30 mg/nm³
  
NOx (expressat
  
com a NO2) Gasos de procés 250 mg/nm³
  
SO2 Genèric 25 mg/nm³
  
 Genèric 10 mg/nm³
  
Fluorurs Forns cocció
  
(expressats Qv<3.000 nm³/h i
  
com a HF) Qm<0,1 kg/h 30 mg/nm³
  
Les concentracions mesurades sempre estaran referides a condicions normals de pressió i temperatura (101,3 kPa, 273,16 k), per als gasos de combustió en base seca i un contingut d'oxigen del 18% de O2.
  
1.1.4. Emissions sonores
  
La instal·lació es protegirà acústicament de manera que no se superen els límits establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
1.2. Abocaments
  
1.2.1. Aigües residuals industrials
  
S'ha d'actuar segons el que ha especificat el projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).
  
No s'ha de realitzar cap abocament d'aquestes aigües a la xarxa de sanejament.
  
1.2.2. Aigües residuals sanitàries i pluvials
  
Hauran d'aportar certificació emesa per l'Ajuntament corresponent de connexió i acceptació dels abocaments d'aigües residuals domèstiques i pluvials en la xarxa de clavegueram municipal, amb indicació de la data amb què es va realitzar aquesta connexió.
  
2. Protecció del sòl i de les aigües subterrànies
  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.
  
No es podran executar pous, rases, galeries o qualsevol altre dispositiu destinat a facilitar que el terreny absorbisca les aigües residuals.
  
3. Procediments i mètodes de gestió de residus i envasos
  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
  
S'autoritza Peris y Cía., SA, per a la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre d'1.145.000 m2/any de paviment i revestiment.
  
El centre productor queda inscrit en el Registre de Productors amb el número de referència 159/P/RTP/CV, que haurà de figurar en els documents de control i seguiment i la resta de documentació que el necessite.
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
  
4.1. Control d'emissions atmosfèriques
  
A fi d'evitar l'emissió difusa de pols, es duran a terme les mesures següents:
  
- Tancament total de les instal·lacions d'emmagatzematge i manipulació de materials pulverulents a granel.
  
- Tancament d'instal·lacions de transport i processament de materials.
  
- Aspiració i espolsada d'instal·lacions d'emmagatzematge, transport, punts de transferència i de càrrega i descàrrega de materials pulverulents.
  
- Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.
  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i registre en continu, d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
  
La periodicitat mínima de control de les emissions per entitats col·laboradores de l'administració serà la següent:
  
- Anual: Focus de processos d'assecatge per atomització i aquells el cabal dels quals supere 30.000 nm³/h
  
- Biennal: Focus de forns de cocció i aquells el cabal dels quals es trobe entre 10.000 i 30.000 nm³/h
  
- Triennal: La resta de focus canalitzats
  
Els contaminants que s'han de controlar seran els següents:
  
- Tots els focus: Partícules
  
- Focus que evacuen gasos procedents de processos de combustió: Partícules, NOx (expressat com NO2), SO2, CO i CO2
  
- Focus que evacuen gasos procedents de forns de cocció: Partícules, NOx (expressat com NO2), SO2, CO, CO2, fluorurs (com HF), plom i bor
  
Queden exclosos de mesurament d'emissió de partícules els focus següents:
  
- Focus de processos d'assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/nm³ de partícules.
  
- Focus d'evacuació de l'aire de refredament dels forns de cocció de taulells.
  
- Focus d'emissió directa de turbines i motors de cogeneració que usen gas natural com a combustible.
  
Els punts de mostratge en les ximeneres han de complir amb els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera.
  
En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos.
  
En el punt de mostratge, la temperatura serà preferiblement, menor de 200ºC.
  
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments
  
Hauran de notificar-se a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
Es realitzaran controls periòdics de les canaletes que transporten l'aigua residual industrial des de tots els focus de generació fins a les basses d'emmagatzemament, les quals seran perfectament impermeables.
  
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.
  
Abans de la posada en marxa de la instal·lació, haurà de determinar si finalment es procedeix a la construcció de la depuradora 1, de tractament de les aigües procedents del llavat de les seccions d'esmaltat i preparació d'esmalts i serigrafies, o si, al contrari, s'opta per l'abocament directe sense depuració en bassa de recollida prèvia al seu enviament a gestor autoritzat.
  
En el cas que s'instal·le la citada depuradora l'empresa haurà d'aportar justificació de no procedir a la reutilització de l'efluent de l'EDAR en el procés productiu i permís d'abocament per part de l'Ajuntament d'Onda. Mentre que si s'opta per la segona alternativa, haurà de presentar contracte amb gestor autoritzat per a la recollida de les aigües residuals industrials procedents de la preparació d'esmalts i de les línies d'esmaltat.
  
4.3. Control de residus
  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà a un lloc amb sostre, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.
  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes de seguretat o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdós quantitats). Les cubetes de seguretat hauran de ser individuals per a cada tipus de residus la mescla dels quals, en cas de vessament, supose que n'augmente la perillositat o en dificulte la gestió.
  
L'envasament i etiquetatge dels residus serà conforme al que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, la naturalesa, la identificació, l'origen i la data de generació i l'entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
  
Entregarà els residus perillosos a gestors que disposen de la corresponent autorització administrativa per a la gestió d'aquests residus.
  
Es disposarà d'un registre de residus perillosos on conste la quantitat, la naturalesa, la identificació, l'origen i la data de generació i l'entrega a gestor autoritzat, com també el número de document de control i seguiment utilitzat i el gestor a qui s'entrega el residu.
  
S'haurà d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.
  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cadascun d'ells i la relació dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
S'hauran de caracteritzar els residus recollits en els filtres de mànegues de la secció d'esmaltat i secció de preparació d'esmalts i serigrafies, com també els filtres de cartutx de la secció de pintat, a fi de determinar-ne la perillositat i l'adequada gestió. En cas de ser perillosos, es gestionaran com la resta de residus perillosos, segons indicacions anteriors.
  
Queda prohibit el llavat d'envasos usats (cocios) d'empreses externes, com també el trasllat dels envasos usats propis a les esmentades empreses. En el cas que es realitzara aquesta activitat, requeriria d'una modificació de la present autorització.
  
4.4. Control de soroll
  
Respecte del nivell de sorolls transmesos a l'exterior haurà de complir-se el que establix la Llei 7/2002, de 3 de desembre, de la Generalitat Valenciana de protecció contra la contaminació acústica.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat a l'inici de l'activitat i almenys cada cinc anys, d'acord amb l'article 37 de l'esmentada llei.
  
5. Mesures que s'han d'adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.
  
6. Declaració d'impacte ambiental
  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 7 de juliol de 2004, que s'adjunta en l'annex II de la present resolució.
  
7. Altres condicions
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer. En relació amb el certificat d'adequació del projecte i la seua ampliació el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, es presentarà prèviament una certificació, emesa per tècnic competent i visada, en la qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé. El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, haurà de:
  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.
  
2. Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
3. Prestar l'assistència i la col·laboració necessàries als qui realitzen les actuacions de vigilància, inspecció i control.
  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 18 de novembre de 2004.- El director general de Qualitat Ambiental: Jorge Lamparereo Lázaro.
  
ANNEX I
  
DESCRIPCIÓ DEL PROJECTE
  
L'empresa Peris y Cía., SA, pretén dur a terme la construcció de noves instal·lacions per a la fabricació de taulellets. El procés productiu consta de les etapes següents:
  
- Recepció de la terra, que ja ve preparada per al seu ús en la secció de premsat.
  
- Pintat de la terra en els models que ho requerisca, mitjançant additius colorants mesclats amb l'argila.
  
- Premsat i assecat de la peça, per a donar-li forma i consistència.
  
- Preparació d'esmalts. Procés paral·lel als anteriors en el qual es mescla en molins de boles aigües amb esmalt en pols.
  
- Esmaltat, en el qual s'aplica l'esmalt preparat anteriorment sobre la peça premsada i assecada en la secció de premses.
  
- Cocció de la peça en forns de corrons.
  
- Classificació de la peça per qualitats i embalatge d'aquesta.
  
- Polit i rectificat. En alguns models es poleix la peça després de la seua cocció per a obtindre una superfície brillant i es rectifiquen els costats per a eliminar els bords i obtindre peces de mesures més exactes.
  
Les emissions a l'atmosfera resultants del procés seran de dos tipus, pols i fums. Per a la prevenció de pols, s'instal·laran equips d'aspiració i filtrat en els punts que constituïsquen focus d'emissió i quant als gasos de combustió generats, disposaran de les corresponents ximeneres d'extracció de fums a l'exterior.
  
Les aigües residuals industrials són de dos tipus, les procedents de la línia d'esmaltat i les del procés de polit i rectificat.
  
En el projecte se citen dues possibilitats per a la gestió de les aigües de la línia d'esmaltat, la depuració i posterior abocament a xarxa de clavegueram municipal o la retirada per gestor autoritzat.
  
Quant a la gestió de les aigües procedents del procés de polit i rectificat, es tractaran en una altra depuradora diferent de l'anterior, de manera que l'aigua resultant es recircularà en el mateix procés.
  
D'altra banda, la destinació de les aigües residuals sanitàries i les pluvials serà la xarxa de clavegueram municipal.
  
Els residus produïts per l'exercici de l'activitat seran retirats per gestor autoritzat.
  
ANNEX II
  
CONDICIONAT DE LA DECLARACIÓ
  
D'IMPACTE AMBIENTAL
  
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.